ঠিক যেন সিনেমা! রাজ্যে শিশু উদ্ধার ঘিরে হইচই – Indian Express Bangla\nChild Abduction In Burdwan\nঠিক যেন সিনেমা! রাজ্যে শিশু উদ্ধার ঘিরে হইচই\nঅনীশ জানায়, তাদের গাড়ির ড্রাইভার রাজু ওই ঝোপের মধ্যে ফেলে দিয়ে যায় তাকে। সারা দিন তাদেরই গাড়ির ডিকিতে গামছা দিয়ে বাঁধা অবস্থায় ছিল সে। রাজুকে আটক করেছে পুলিশ।\nBy: IE Bangla Web Desk\tKolkata Updated: October 14, 2019, 02:41:55 PM\nপূর্ব বর্ধমানে শিশু অপহরণের ঘটনায় আটক গাড়ির চালক। ছবি: মনতোষ পোদ্দার\nল্যাংচার দোকানের সামনে থেকে অপহৃত বছর পাঁচেকের শিশু। পরে মুক্তিপণ চেয়ে ফোন করে অপহরণকারীরা। শেষ পর্যন্ত অবশ্য এলাকার একটি ঝোপ থেকে গাত পা বাঁধা অবস্থায় উদ্ধার করা হয় ওই শিশুকে। এই অপহরণের সঙ্গে শিশুর বাড়ির গাড়ির চালকের যোগ রয়েছে বলে মনে করছে পুলিশ। ইতিমধ্যেই তাকে আটক করা হয়েছে। পূর্ব বর্ধমানের শক্তিগড় থানা এলাকার আমড়ার ঘটনা।\nএই দোকানের সামনে থেকেই অপহরণ করা হয় অনীশকে।\nপূর্ববর্ধমানের শক্তিগড়ে ২ নম্বর জাতীয় সড়কে উপর অবস্থিত বিখ্যাত বলিরাম ওঝার ল্যাংচার দোকান অবস্থিত। রবিবার সকাল ১১ টার সময় দোকানের সামনে থেকেই পাঁচ বছরের অনীশকে অপহরণ করা হয়। ছেলেকে দেখতে না পেয়ে তার পরিবারের তরফে শক্তিগড় থানায় অভিযোগ দায়ের করা হয়। সিসিটিভিতে দেখা যায়, দুটি লাল গাড়ি পাশাপাশি দাঁড়িয়েছিল। এর মধ্যে একটি অনীশদের। অন্য গাড়িটিতে কার্যত ঠেলে তুলে দেওয়া হয় শিশুটিকে।\nআরও পড়ুন: জিয়াগঞ্জ হত্যা রহস্য: খুনের পিছনে কি ঝাড়খণ্ডের সুপারি কিলাররা?\nবিকেলে ফোনে ৫ লক্ষ টাকার মুক্তি পণ চেয়ে ফোন আসে। বলা হয়, গাড়ির চালকের হাত দিয়ে পাঁচ লক্ষ টাকা পাঠাতে হবে। তবেই বাচ্ছাটিকে ফেরৎ দেওয়া হবে। এরপরই বিকেলে জাতীয় সড়কের পাশে কাঁদরসোনা এলাকার ঝোপ থেকে অনীশকে উদ্ধার করা হয়। ঝোঁপে গলায় ফাঁস লাগানো অবস্থায় শিশুটিকে পড়ে থাকতে দেখেন এক স্থানীয় বাসিন্দা। অনীশ জানায়, তাদের গাড়ির ড্রাইভার রাজু ওই ঝোপের মধ্যে ফেলে দিয়ে যায় তাকে। সারা দিন তাদেরই গাড়ির ডিকিতে গামছা দিয়ে বাঁধা অবস্থায় ছিল সে।\nকাঁদরসোনা এলাকার এই ঝোপ থেকে অনীশকে উদ্ধার করা হয়।\nগাড়ির চালক রাজুকে আটক করেছে পুলিশ। জেলা পুলিশ সুপার ভাস্কর মুখার্জী বলেন, ‘রাজুর সঙ্গে এই ধটনায় আর কেউ জড়িত কিনা পুলিশ তার তদন্ত করছে। শিশুটি এখন বর্ধমান মেডিকেল কলেজ হাসপাতালে চিকিৎসাধীন।’


লোকমান হাকীমের উপদেশাবলি | IsLaMhOuSe00Bd\nলোকমান হাকীমের উপদেশাবলি\nপ্রথমে লোকমান আ. তার ছেলেকে যেভাবে উপদেশ দিয়েছেন, তা আলোচনা করা হল। কারণ, লোকমান আ. তার ছেলেকে যে উপদেশ দিয়েছেন, তা এতই সুন্দর ও গ্রহণ যোগ্য যে, মহান আল্লাহ তা‘আলা তা কুরআনে করীমে উল্লেখ করে কিয়ামত পর্যন্ত অনাগত উম্মতের জন্য তিলাওয়াতে উপযোগী করে দিয়েছেন এবং কিয়ামত পর্যন্তের জন্য তা আদর্শ করে রেখেছেন।\n“আর স্মরণ কর, যখন লোকমান তার পুত্রকে উপদেশ দিতে গিয়ে বলেছিল…।”\n“হে প্রিয় বৎস আল্লাহর সাথে শিরক করো না, নিশ্চয় শিরক হল বড় যুলুম।”\nএখানে লক্ষণীয় যে, প্রথমে তিনি তার ছেলেকে শিরক হতে বিরত থাকতে নির্দেশ দেন। একজন সন্তান তাকে অবশ্যই জীবনের শুরু থেকেই আল্লাহর তাওহীদে বিশ্বাসী হতে হবে। কারণ, তাওহীদই হল, যাবতীয় কর্মকাণ্ডের বিশুদ্ধতা ও নির্ভুলতার একমাত্র মাপকাঠি। তাই তিনি তার ছেলেকে প্রথমেই বলেন, আল্লাহর সাথে ইবাদতে কাউকে শরিক করা হতে বেচে থাক। যেমন, মৃত ব্যক্তির নিকট প্রার্থনা করা অথবা অনুপস্থিত ও অক্ষম লোকের নিকট সাহায্য চাওয়া বা প্রার্থনা করা ইত্যাদি। এছাড়াও এ ধরনের আরও অনেক কাজ আছে, যেগুলো শিরকের অন্তর্ভুক্ত। রাসূল সাল্লাল্লাহু আলাইহি ওয়াসাল্লাম সাল্লাল্লাহু আলাইহি ওয়াসাল্লাম বলেন, “দোআ হল ইবাদত” الدعاء هو العبادة সুতরাং আল্লাহর মাখলুকের নিকট দোআ করার অর্থ হল, মাখলুকের ইবাদত করা, যা শিরক।\nএ আয়াত নাযিল করেন, তখন বিষয়টি মুসলিমদের জন্য কষ্টকর হল, এবং তারা বলাবলি করল যে, আমাদের মধ্যে কে এমন আছে যে তার উপর অবিচার করে না? রাসূল সাল্লাল্লাহু আলাইহি ওয়াসাল্লাম তাদের আলোচনা শোনে বললেন,.\nঅর্থাৎ, “তোমরা যে রকম চিন্তা করছ, তা নয়, এখানে আয়াতে যুলুম দ্বারা উদ্দেশ্য হল, শিরক। তোমরা কি লোকমান আ. তার ছেলেকে যে উপদেশ দিয়েছে, তা শোন নি? তিনি তার ছেলেকে বলেছিলেন,\nহে প্রিয় বৎস আল্লাহর সাথে শিরক করো না, নিশ্চয় শিরক হল বড় যুলুম।”\nদ্বিতীয় উপদেশ: মহান আল্লাহ তা‘আলা মানবজাতিকে যে উপদেশ দিয়েছেন, তার বর্ণনা দিয়ে বলেন,\n“আর আমি মানুষকে তার মাতাপিতার ব্যাপারে [সদাচরণের] নির্দেশ দিয়েছি। তার মা কষ্টের পর কষ্ট ভোগ করে, তাকে গর্ভে ধারণ করে। আর তার দুধ ছাড়ানো হয় দুই বছরে; সুতরাং আমার ও তোমার পিতা-মাতার শুকরিয়া আদায় কর। প্রত্যাবর্তন-তো আমার কাছেই।” [সূরা লোকমান: ১৪]\nতিনি তার ছেলেকে কেবলই আল্লাহর ইবাদত করা ও তার সাথে ইবাদতে কাউকে শরীক করতে নিষেধ করার সাথে সাথে মাতা-পিতার সাথে ভালো ব্যবহার করার উপদেশ দেন। কারণ, মাতা-পিতার অধিকার সন্তানের উপর অনেক বেশি। মা তাকে গর্ভধারণ, দুধ-পান ও ছোট বেলা লালন-পালন করতে গিয়ে অনেক জ্বালা-যন্ত্রণা ও কষ্ট সইতে হয়েছে। তারপর তার পিতাও লালন-পালনের খরচাদি, পড়া-লেখা ও ইত্যাদির দায়িত্ব নিয়ে তাকে বড় করছে এবং মানুষ হিসেবে ঘড়ে তুলছে। তাই তারা উভয় সন্তানের পক্ষ হতে অভিসম্পাত ও খেদমত পাওয়ার অধিকার রাখে।\nতৃতীয় উপদেশ: মহান আল্লাহ তা‘আলা কুরআনে করীমে মাতা-পিতা যখন তোমাকে শিরক বা কুফরের নির্দেশ দেয়, তখন তোমার করণীয় কি হবে তার বর্ণনা দিয়ে বলেন,\n“আর যদি তারা তোমাকে আমার সাথে শিরক করতে জোর চেষ্টা করে, যে বিষয়ে তোমার কোন জ্ঞান নেই, তখন তাদের আনুগত্য করবে না। এবং দুনিয়ায় তাদের সাথে করবে সদ্ভাবে। আর আমার অনুসরণ কর তার পথ, যে আমার অভিমুখী হয়। তারপর আমার কাছেই তোমাদের প্রত্যাবর্তন। তখন আমি তোমাদেরকে জানিয়ে দেব, যা তোমরা করতে।” [সূরা লোকমান: ১৫]\nআল্লামা ইবনে কাসীর রহ. আয়াতের তাফসীরে বলেন, ‘যদি তারা উভয়ে তোমাকে পরি-পূর্ণরূপে তাদের দ্বীনের আনুগত্য করতে বাধ্য করে, তাহলে তুমি তাদের কথা শুনবে না এবং তাদের নির্দেশ মানবে না। তবে তারা যদি দ্বীন কবুল না করে, তারপরও তুমি তাদের সাথে কোন প্রকার অশালীন আচরণ করবে না। তাদের দ্বীন কবুল না করা তাদের সাথে দুনিয়ার জীবনে তাদের সাথে ভালো ব্যবহার করাতে কোন প্রকার প্রতিবন্ধকতা সৃষ্টি করবে না। তুমি তাদের সাথে ভালো ব্যবহারই করবে। আর মুমিনদের পথের অনুসারী হবে, তাতে কোন অসুবিধা নাই।’\nএ কথার সমর্থনে আমি বলব, রাসূল সাল্লাল্লাহু আলাইহি ওয়াসাল্লাম এর বাণীও বিষয়টিকে আরও স্পষ্ট ও শক্তিশালী করেন, তিনি বলেন,\nচতুর্থ উপদেশ: লোকমান হাকিম তার ছেলেকে কোন প্রকার অন্যায় অপরাধ করতে নিষেধ করেন। তিনি এ বিষয়ে তার ছেলেকে যে উপদেশ দেন, মহান আল্লাহ তা‘আলা কুরআনে তার বর্ণনা দেন। মহান আল্লাহ তা‘আলা বলেন,\n“হে আমার প্রিয় বৎস! নিশ্চয় তা [পাপ-পুণ্য] যদি সরিষা দানার পরিমাণও হয়, অত:পর তা থাকে পাথরের মধ্যে কিংবা আসমান সমূহে বা জমিনের মধ্যে, আল্লাহ তাও নিয়ে আসবেন; নিশ্চয় আল্লাহ সুক্ষ্মদর্শী সর্বজ্ঞ।” [সূরা লোকমান: ১৬]\nআয়াতের ব্যাখ্যায় আল্লামা ইবনে কাসীর রহ. বলেন, অন্যায় বা অপরাধ যতই ছোট হোক না কেন, এমনকি যদি তা শস্য-দানার সমপরিমাণও হয়, কিয়ামতের দিন মহান আল্লাহ তা‘আলা তা উপস্থিত করবে এবং মীযানে ওজন দেয়া হবে। যদি তা ভালো হয়, তাহলে তাকে ভালো প্রতিদান দেয়া হবে। আর যদি খারাপ কাজ হয়, তাহলে তাকে খারাপ প্রতিদান দেয়া হবে।\nপঞ্চম উপদেশ: লোকমান হাকিম তার ছেলেকে সালাত কায়েমের উপদেশ দেন। মহান আল্লাহ তা‘আলা তার বর্ণনা দিয়ে বলেন, ﴿يَا بُنَيَّ أَقِمِ الصَّلَاةَ﴾ অর্থাৎ, “হে আমার প্রিয় বৎস সালাত কায়েম কর”, তুমি সালাতকে তার ওয়াজিবসমূহ ও রোকনসমূহ সহ আদায় কর।\nঅর্থাৎ “তুমি ভালো কাজের আদেশ দাও এবং মন্দ কাজ হতে মানুষকে নিষেধ কর।” বিনম্র ভাষায় তাদের দাওয়াত দাও, যাদের তুমি দাওয়াত দেবে তাদের সাথে কোন প্রকার কঠোরতা করো না।\nসপ্তম উপদেশ: আল্লাহ বলেন, ﴿وَاصْبِرْ عَلَى مَا أَصَابَكَ﴾ “যে তোমাকে কষ্ট দেয় তার উপর তুমি ধৈর্য ধারণ কর।” আয়াত দ্বারা স্পষ্ট হয় যে, যারা ভালো কাজের আদেশ দেবে এবং খারাপ ও মন্দ কাজ হতে মানুষকে নিষেধ করবে তাকে অবশ্যই কষ্টের সম্মুখীন হতে হবে এবং অগ্নিপরীক্ষা দিতে হবে। যখন পরীক্ষার সম্মুখীন হবে তখন তোমার করণীয় হল, ধৈর্যধারণ করা ও ধৈর্যের পরীক্ষায় উত্তীর্ণ হওয়া। রাসূল সা. বলেন,\n“যে ঈমানদার মানুষের সাথে উঠা-বসা ও লেনদেন করে এবং তারা যে সব কষ্ট দেয়. তার উপর ধৈর্য ধারণ করে, সে— যে মুমিন মানুষের সাথে উঠা-বসা বা লেনদেন করে না এবং কোন কষ্ট বা পরীক্ষার সম্মুখীন হয় না—তার থেকে উত্তম।”\n“নিশ্চয় এগুলো অন্যতম সংকল্পের কাজ।” অর্থাৎ, মানুষ তোমাকে যে কষ্ট দেয়, তার উপর ধৈর্য ধারণ করা অন্যতম দৃঢ় প্রত্যয়ের কাজ।\n“আর তুমি মানুষের দিক থেকে তোমার মুখ ফিরিয়ে নিয়ো না।”\nআল্লামা ইবনে কাসীর রহ. বলেন, ‘যখন তুমি কথা বল অথবা তোমার সাথে মানুষ কথা বলে, তখন তুমি মানুষকে ঘৃণা করে অথবা তাদের উপর অহংকার করে, তাদের থেকে মুখ ফিরিয়ে রাখবে না। তাদের সাথে হাস্যোজ্জ্বল হয়ে কথা বলবে। তাদের জন্য উদার হবে এবং তাদের প্রতি বিনয়ী হবে।’\nকারণ, রাসূল সাল্লাল্লাহু আলাইহি ওয়াসাল্লাম বলেন,\n“তোমার অপর ভাইয়ের সম্মুখে তুমি মুচকি হাসি দিলে, তাও সদকা হিসেবে পরিগণিত হবে।”\n“নিশ্চয় আল্লাহ কোন দাম্ভিক, অহংকারীকে পছন্দ করেন না।”\nঅর্থাৎ যারা নিজেকে বড় মনে করে এবং অন্যদের উপর বড়াই করে, মহান আল্লাহ তা‘আলা তাদের পছন্দ করে না।\nদশম উপদেশ: নমনীয় হয়ে হাটা চলা করা। মহান আল্লাহ তা‘আলা কুরআনে করীমে বলেন: ﴿وَاقْصِدْ فِي مَشْيِكَ﴾ “আর তোমার চলার ক্ষেত্রে মধ্যপন্থা অবলম্বন কর।” তুমি তোমার চলাচলে স্বাভাবিক চলাচল কর। খুব দ্রুত হাঁটবে না আবার একেবারে মন্থর গতিতেও না। মধ্যম পন্থায় চলাচল করবে। তোমার চলাচলে যেন কোন প্রকার সীমালঙ্ঘন না হয়।\nএকাদশ উপদেশ: নরম সূরে কথা বলা। লোকমান হাকীম তার ছেলেকে নরম সূরে কথা বলতে আদেশ দেন। মহান আল্লাহ তা‘আলা বলেন, ﴿وَاغْضُضْ مِن صَوْتِكَ﴾ “তোমার আওয়াজ নিচু কর।” আর কথায় কোন তুমি কোন প্রকার বাড়াবাড়ি করবে না। বিনা প্রয়োজনে তুমি তোমার আওয়াজকে উঁচু করো না। মহান আল্লাহ তা‘আলা বলেন,\n“নিশ্চয় সবচাইতে নিকৃষ্ট আওয়াজ হল, গাধার আওয়াজ।”\nআল্লামা মুজাহিদ বলেন, ‘সবচাইতে নিকৃষ্ট আওয়াজ হল, গাধার আওয়াজ। অর্থাৎ, মানুষ যখন বিকট আওয়াজে কথা বলে, তখন তার আওয়াজ গাধার আওয়াজের সাদৃশ্য হয়। আর এ ধরনের বিকট আওয়াজ মহান আল্লাহ তা‘আলার নিকট একেবারেই অপছন্দনীয়। বিকট আওয়াজকে গাধার আওয়াজের সাথে তুলনা করা প্রমাণ করে যে, বিকট শব্দে আওয়াজ করে কথা বলা হারাম। কারণ, মহান আল্লাহ তা‘আলা এর জন্য একটি খারাপ দৃষ্টান্ত উপস্থাপন করেছেন। যেমনিভাবে—\nক. রাসূল সাল্লাল্লাহু আলাইহি ওয়াসাল্লাম বলেন,\n“আমাদের জন্য কোন খারাপ ও নিকৃষ্ট দৃষ্টান্ত হতে পারে না। কোন কিছু দান করে ফিরিয়ে নেয়া কুকুরের মত, যে কুকুর বমি করে তা আবার মুখে নিয়ে খায়।”\nখ. রাসূল সাল্লাল্লাহু আলাইহি ওয়াসাল্লাম আরও বলেন,\n“মোরগের আওয়াজ শোনে তোমরা আল্লাহর নিকট অনুগ্রহ কামনা কর, কারণ, সে নিশ্চয় কোন ফেরেশতা দেখেছে। আর গাধার আওয়াজ শোনে তোমরা শয়তান থেকে আশ্রয় প্রার্থনা কর। কারণ, সে অবশ্যই একজন শয়তান দেখেছে।”\n১। আয়াত দ্বারা প্রতীয়মান হয়, যে সব কাজ করলে দুনিয়া ও আখিরাতের কল্যাণ নিশ্চিত হয়, পিতা তার ছেলেকে সে বিষয়ে উপদেশ দিবে।\n২। উপদেশ দেয়ার ক্ষেত্রে প্রথমে তাওহীদের উপর অটল ও অবিচল থাকতে এবং শিরক থেকে বিরত থাকতে নির্দেশ দেবে। কারণ, শিরক হল, এমন এক যুলুম বা অন্যায়, যা মানুষের যাবতীয় সমস্ত আমলকে বরবাদ করে দেয়।\n৩। প্রত্যেক ঈমানদারের উপর আল্লাহর শুকরিয়া আদায় করা ওয়াজিব। আল্লাহর শুকরিয়া আদায় করার পর সর্বাধিক গুরুত্বপূর্ণ ওয়াজিব হল, মাতা-পিতার কৃতজ্ঞতা বা শুকরিয়া আদায় করা। তাদের সাথে উত্তম ব্যবহার করা, কোন প্রকার খারব ব্যবহার না করা এবং তাদের উভয়ের সাথে সু-সম্পর্ক বজায় রাখা।\n৪। আল্লাহর নাফরমানি হয় না, এমন কোন নির্দেশ যদি মাতা-পিতা দিয়ে থাকে, তখন সন্তানের উপর তাদের নির্দেশের আনুগত্য করা ওয়াজিব। আর যদি আল্লাহর নাফরমানি হয়, তবে তা পালন করা ওয়াজিব নয়। কারণ, রাসূল সাল্লাল্লাহু আলাইহি ওয়াসাল্লাম বলেন: «لا طاعة لأحد في معصية الله إنما الطاعة في المعروف» অর্থ: “আল্লাহর নির্দেশের বিরুদ্ধে কোন মাখলুকের আনুগত্য চলে না; আনুগত্য-তো হবে ভালো কাজে”।\n৬। প্রকাশ্যে ও গোপনে সর্বাবস্থায় আল্লাহকে ভয় করতে হবে। আর মনে রাখবে কোন নেক-কাজ তা যতই ছোট হোক না কেন, তাকে তুচ্ছ মনে করা যাবে না এবং কোন খারাপ-কাজ তা যতই ছোট হোক না কেন, তাকে ছোট মনে করা যাবে না এবং তা পরিহার করতে কোন প্রকার অবহেলা করা চলবে না।\n৭। সালাতের যাবতীয় আরকান ও ওয়াজিবগুলি সহ সালাত কায়েম করা প্রত্যেক মুমিনের উপর ওয়াজিব; সালাতে কোন প্রকার অবহেলা না করে, সালাতের প্রতি বিশেষ মনোযোগী হওয়া এবং খুশুর সাথে সালাত আদায় করা ওয়াজিব।\n৮। জেনেশুনে, সামর্থানুযায়ী সৎ কাজের আদেশ ও অসৎ কাজ হতে নিষেধ করার দায়িত্ব পালন করতে হবে। না জেনে এ কাজ করলে অনেক সময় হিতে-বিপরীত হয়। আর মনে রাখতে হবে, এ দায়িত্ব পালনে যথা সম্ভব নমনীয়তা প্রদর্শন করবে; কঠোরতা পরিহার করবে। রাসূল সাল্লাল্লাহু আলাইহি ওয়াসাল্লাম বলেন,\n“তোমাদের কেউ যদি কোন অন্যায় কাজ সংঘটিত হতে দেখে, তখন সে তাকে তার হাত দ্বারা প্রতিহত করবে। আর যদি তা সম্ভব না হয়, তবে তার মুখ দ্বারা। আর তাও যদি সম্ভব না হয়, তাহলে সে অন্তর দিয়ে ঘৃণা করবে। আর এ হল, ঈমানের সর্বনিম্নস্তর।”\n১০। হাটা চলায় গর্ব ও অহংকার পরিহার করা। কারণ, অহংকার করা সম্পূর্ণ হারাম। যারা অহংকার ও বড়াই করে আল্লাহ তাদের পছন্দ করেন না।\n১১। হাটার সময় মধ্যম পন্থা অবলম্বন করে হাটতে হবে। খুব দ্রুত হাঁটবে না এবং একেবারে ধীর গতিতেও হাঁটবে না।\n১২। প্রয়োজনের চেয়ে অধিক উচ্চ আওয়াজে কথা বলা হতে বিরত থাকবে। কারণ, অধিক উচ্চ আওয়াজ বা চিৎকার করা হল গাধার স্বভাব। আর দুনিয়াতে গাধার আওয়াজ হল, সর্ব নিকৃষ্ট আওয়াজ।\nSource: শিশুদের লালন-পালন\n[মাতা-পিতার দায়িত্ব ও সন্তানের করণীয়]\nমূল: শাইখ মুহাম্মাদ ইবন জামীল যাইনূ রহ.\nঅনুবাদ: জাকের উল্লাহ আবুল খায়ের\nসম্পাদনায়: মো: আবদুল কাদের


জরিপে এগিয়ে বাইডেন, এরপরও ট্রাম্প যেভাবে জিততে পারেন – সোনার দেশ\nআপডেট: October 17, 2020, 4:02 pm\nডেমোক্র্যাটরা এবার নির্বাচনী প্রচারাভিযানে বিপুল পরিমাণ চাঁদা তুলেছে। আর্থিক দিক দিয়ে সুবিধাজনক অবস্থায় থাকায় ভোটের ঠিক আগের সপ্তাহগুলোয় বাইডেন তার প্রচারণা ও বার্তা দিয়ে রেডিও-টিভি ছেয়ে ফেলতে পারবেন।\nনির্বাচনী বিশ্লেষকদের বেশিরভাগেরই বাজি ডেমোক্র্যাট প্রার্থীর পক্ষে। নেট সিলভারের ফাইভথার্টিএইট ডট কম ব্লগ বাইডেনের জয়ের সম্ভাবনা দেখছে ৮৭ শতাংশ। অন্যদিকে ডিসিশন ডেস্ক এইচ কিউ বলছে, এ সম্ভাবনা ৮৩.৫ শতাংশ।\n২০১৬ সালের প্রেসিডেন্ট নির্বাচনের সপ্তাহ দুয়েক আগেও হিলারি ক্লিনটনের জয়ের ব্যাপক সম্ভাবনা দেখা গিয়েছিল। অথচ শেষ পর্যন্ত ট্রাম্পই শেষ হাসি হেসেছিলেন।\nট্রাম্পের আরেকটি ‘ওভার ট্রাম্পের’মধ্যে দিয়ে কি এবারও তাই ঘটতে যাচ্ছে?\nচার বছর আগে নির্বাচনের ঠিক ১১ দিন আগে মার্কিন কেন্দ্রীয় তদন্ত সংস্থা এফবিআইয়ের পরিচালক জেমস কোমি অনেকটা হুট করেই পররাষ্ট্রমন্ত্রী থাকার সময় হিলারির ব্যক্তিগত ইমেইল সার্ভার ব্যবহারের ঘটনাটির তদন্ত নতুন করে শুরু করার ঘোষণা দিয়েছিলেন।\nএর পরের এক সপ্তাহ এ ঘটনা এবং এর সম্পর্কিত নানান বিষয় ছিল সংবাদ মাধ্যমে বড় খবর; যা ট্রাম্পের প্রচারাভিযানকেও দম ফেলার একটা সুযোগ এনে দিয়েছিল।\nঅবশ্য এখন পর্যন্ত এ মাসের সব বড় বড় চমকই ট্রাম্পের বিপক্ষে গেছে। যেমন, তার কর সংক্রান্ত খবর ফাঁস, এবং কোভিড-১৯ এ আক্রান্ত হয়ে হাসপাতালে ভর্তি।\nনিউ ইয়র্ক পোস্ট সম্প্রতি একটি রহস্যময় ল্যাপটপ এবং তাতে পাওয়া একটি ইমেইল নিয়ে এক নাটকীয় খবর প্রকাশ করেছে । ওই ইমেইলে জো বাইডেনের ছেলে হান্টারের একটি ইউক্রেইনীয় গ্যাস কোম্পানির হয়ে লবিংয়ের চেষ্টা সংক্রান্ত কিছু তথ্য আছে বলে জানিয়েছে মার্কিন গণমাধ্যমগুলো।\nরিপাবলিকানরা এবার এ ইমেইলের মাধ্যমে বাইডেনকে ঘায়েল করার চেষ্টা করছেন; যদিও ইমেইলটির উৎস প্রশ্নবিদ্ধ হওয়ায় এবং সুনির্দিষ্ট প্রমাণের অভাবে এটা হয়তো খুব বেশি ভোটারের মত পরিবর্তন করতে পারবে না।\nট্রাম্প অবশ্য বলেছেন, এটা কেবল শুরু, আরো অনেক কিছুই আসছে। যদি তাই হয়, এবং বাইডেনের ভাইস প্রেসিডেন্ট থাকার সময়ে কোনো অন্যায় করার প্রমাণ পাওয়া যায় – তাহলে তা একটা ভিন্ন এবং বড় ঘটনায় পরিণত হতে পারে।\nযেদিন থেকে জো বাইডেন ডেমোক্র্যাটিক পার্টির প্রেসিডেন্ট প্রার্থী হয়েছেন – সেদিন থেকেই জাতীয় জনমত জরিপগুলোয় তাকে ট্রাম্পের চাইতে এগিয়ে থাকতে দেখা গেছে।\nদুই প্রার্থীর মধ্যে ব্যবধান খুবই সামান্য এমন ‘সুইং স্টেট’ বা ‘দোদুল্যমান রাজ্য’গুলোতেও ডেমোক্র্যাট প্রার্থী খানিকটা এগিয়ে আছেন। জনমত জরিপগুলোতে কিছু ত্রুটি-বিচ্যুতি থাকে। এর কারণে ফলাফলে সাধারণত ৩ থেকে ৫ শতাংশ ওলট-পালট হতে পারে।\nপ্রেসিডেন্ট নির্বাচন কেমন হবে, শেষ পর্যন্ত কত লোক ভোট দিতে যাবেন- এসবের পূর্বাভাস দেয়া প্রতি নির্বাচনের আগেই জরিপকারীদের জন্য এক বিরাট চ্যালেঞ্জ হয়ে দাঁড়ায়। ২০১৬ সালের নির্বাচনে জরিপকারীরা এক্ষেত্রে বড় ধরনের ভুল করেছিল। তারা শ্বেতাঙ্গ এবং কলেজে পড়েনি এমন ভোটারদের সংখ্যা কম ধরেছিল, পরে যারা বেশি সংখ্যায় ট্রাম্পকে ভোট দেয়।\nনিউইয়র্ক টাইমস বলছে, বাইডেন এখন বিভিন্ন অঙ্গরাজ্যের জরিপে যে ব্যবধানে এগিয়ে আছেন, তাতে জরিপকারীরা ২০১৬-র মত ভুল করলেও তিনি জিতে যাবেন।\nঅবশ্য জরিপকারীদের জন্য নতুন চ্যালেঞ্জও আছে। কেননা এবার বহু আমেরিকানই ডাকযোগে ভোট দেবার পরিকল্পনা করছেন। রিপাবলিকানরা ইতিমধ্যেই বলে দিয়েছে যে তারা ডাকযোগে দেয়া ভোটকে জোরালভাবে চ্যালেঞ্জ করবে। তাদের মতে, এখানে ব্যাপক জালিয়াতির সম্ভাবনা রয়েছে, যা ঠেকানো প্রয়োজন।\nঅন্যদিকে ডেমোক্র্যাটরা বলছে, এটা আসলে ভোটারদের দমন করার একটা প্রয়াস।\nভোটাররা যদি তাদের ফর্মগুলো ভুলভাবে পূরণ করে অথবা যথাযথ প্রক্রিয়া অনুসরণ না করে, কিংবা যদি ডাকযোগে ভোট পাঠানোর ক্ষেত্রে কোন বিঘ্ন বা বিলম্ব হয় – তাহলে এমন পরিস্থিতি হতে পারে যে সঠিকভাবে পূরণ করা ভোটও বাতিল হয়ে যেতে পারে।\nভোটকেন্দ্রেগুলোর সংখ্যা কম হলে, বা তাতে যদি কর্মকর্তা কম থাকে – তাহলেও ৩ নভেম্বর ভোট দিতে গিয়ে অনেকে অসুবিধায় পড়তে পারেন। এতে জরিপকারীরা যাদের ‘সম্ভাব্য ভোটার’ বলে চিহ্নিত করছে, তাদের অনেকেই ভোট দেওয়ার পরিকল্পনা বাতিল করতে পারে।\nট্রাম্প ও বাইডেনের প্রথম টিভি বিতর্ক নিয়ে হৈচৈ থেমে গেছে, কারণ ইতিমধ্যেই দুই সপ্তাহ সময় পার হয়ে গেছে। ওই বিতর্কে ট্রাম্পই ছিলেন সবচেয়ে আক্রমণাত্মক।\nজনমত জরিপগুলো বলছে, ট্রাম্পের ওই আক্রমণাত্মক ভাব, বাইডেনের কথায় বার বার বাধা দেয়া মফস্বলের নারীদের একদমই ভালো লাগেনি । এবারের নির্বাচনে মফস্বলের নারী ভোটারদের অংশকে খুবই গুরুত্বপূর্ণ মনে করা হচ্ছে।\nঅন্যদিকে বাইডেন ছিলেন আক্রমণের মুখেও অবিচল। যে কারণে রিপাবলিকানরা ভোটারদের মনে বাইডেনের বয়স নিয়ে যে উদ্বেগ সৃষ্টি করতে চেয়েছিল তাও কেটে গেছে।\nট্রাম্প তাকে নিয়ে প্রথম বিতর্কে তৈরি হওয়া ধারণা পরিবর্তনের শেষ সুযোগ পাচ্ছেন ২২ অক্টোবর।\nসেদিন যদি তিনি অপেক্ষাকৃত শান্ত এবং প্রেসিডেন্ট-সুলভ ভাব তুলে ধরতে পারেন, এবং বাইডেন যদি কোনো নাটকীয় ভুল করে বসেন – তাহলেই পোয়াবারো।\nদোদুল্যমান রাজ্যে জয়\n২০১৬ সালের নির্বাচনে যেমনটা হয়েছিল, পপুলার ভোট ট্রাম্প কম পেয়েছিলেন, কিন্তু ইলেকটোরাল কলেজের ভোটে তিনি হিলারিকে ভালোভাবেই টেক্কা দেন।\nকিন্তু বাকিগুলোতে যদি ট্রাম্প সামান্য ব্যবধানেও জিতে যান এবং পেনসিলভানিয়া ও ফ্লোরিডার মতো গুরুত্বপূর্ণ ‘ব্যাটলগ্রাউন্ডে’ শ্বেতাঙ্গ, কলেজে-না-পড়া ভোটারদের আরো বেশি সংখ্যায় ভোট কেন্দ্রে নিয়ে আসতে পারেন – তাহলে তিনি হয়তো এবারও ২৭০টি ইলেকটোরাল ভোট পেয়ে হোয়াইট হাউস নিশ্চিত করে ফেলতে পারেন।\nডেমোক্র্যাট প্রার্থী জো বাইডেন এখন পর্যন্ত অত্যন্ত সুশৃঙ্খলভাবে তার নির্বাচনী প্রচার চালিয়েছেন।\nহয়তো এটা পরিকল্পনা অনুযায়ীই চলেছে, কিংবা করোনাভাইরাস মহামারী তাকে এ সুবিধা করে দিয়েছে।\nবাইডেন এমন একজন প্রার্থী – যিনি কখনো কখনো বেফাঁস কথা বলে ফেলতে পারেন বলে মনে করা হয় । তারপরও এখন পর্যন্ত তিনি মোটামুটি উৎরে গেছেন, তার মুখের কথার কারণে ডেমোক্র্যাট শিবিরকে কোনো সমস্যায় পড়তে হয়নি।\nএখন জোরেশোরে প্রচারভিযান শুরু হওয়ায় অনেক বেশি সভা-সমাবেশ হচ্ছে; এ কারণে সাবেক এ মার্কিন ভাইস প্রেসিডেন্ট হুট করে কোনো বেফাঁস কথা বলে ফেলেন কিনা, সে ঝুঁকিও বেড়ে গেছে।\nআবার প্রচারণাজনিত ক্লান্তির কারণে বাইডেনের যে অনেক বয়স হয়েছে, সেটাও দৃশ্যমান হয়ে উঠতে পারে; তিনি প্রেসিডেন্ট হিসেবে কাজ করার উপযুক্ত কিনা- তখন সে উদ্বেগও দেখা দিতে পারে।\nডেমোক্র্যাট শিবিরের কর্মকর্তারা হয়তো ভাবছেন, এই তো, আর কয়েকটা দিন। এটা পার হতে পারলেই হোয়াইট হাউস তাদের কব্জায় এসে যাবে।\nকিন্তু এখন যদি তারা বড় ধরনের কোনো হোঁচট খায়, তাহলেই বিপদ। হতে পারে, এর মাধ্যমেই তারা ‘নিশ্চিত জয়ের মুখে’ থেকেও পরাজিত হওয়ার আরেকটি উদাহরণ সৃষ্টি করবে।\nলস এঞ্জেলসের এক রেস্টুরেন্টে বর্ণবিদ্বেষের শিকার হল বিড়লা পরিবার\nফুটন্ত তেলে হাত ডুবিয়েই ভাজাভুজি!\nকারগিল যুদ্ধে পাকিস্তানের কোনও লাভ হয়নি, দু’দশক পর কবুল শরিফের\nপাকিস্তানে দুই বোনকে ১৫ জন মিলে দলগতধর্ষণ, বানানো হয়েছে ভিডিও\nপানীয় জলের অপব্যবহার এখন থেকে শাস্তিযোগ্য অপরাধ, ৫ বছরের জেল ও ১ লাখ টাকা জরিমানা\nবিশ্বে করোনায় মৃত্যু সাড়ে ১১ লাখ ছাড়ালো


কোরআনের বর্ণনায় সাফল্য লাভের ৮ উপায় - iGeneration\nকোরআনের বর্ণনায় সাফল্য লাভের ৮ উপায়\nসফল হতে মানুষ কত কী না করে, তার শেষ নেই। তবে বেশির ভাগ মানুষই সফলতার অর্থ জানে না। মহান আল্লাহ যাদের সফল বলে ঘোষণা দিয়েছেন তারাই প্রকৃত সফলকাম। তিনি পবিত্র কোরআনের বিভিন্ন আয়াতে সফলকাম মানুষদের বর্ণনা দিয়েছেন। কোরআনের বর্ণনায় সাফল্য লাভের ৮ উপায়। নির্দেশনা দিয়েছেন সে সব বিষয়ে, যেগুলো একজন মানুষকে প্রকৃতপক্ষে সফল করতে পারে।\nএক. ঈমান আনা : যারা গায়েবের প্রতি ঈমান আনে, নামাজ কায়েম করে এবং আমি তাদের যে রিজিক দিয়েছি তা থেকে ব্যয় করে। আর যারা ঈমান আনে তাতে, যা তোমার প্রতি নাজিল করা হয়েছে এবং যা তোমার পূর্বে নাজিল করা হয়েছে। আর আখিরাতের প্রতি তারা পূর্ণ বিশ্বাস রাখে। তারা তাদের রবের পক্ষ থেকে হিদায়াতের ওপর রয়েছে এবং তারাই সফলকাম। (সুরা বাকারা, আয়াত : ৩-৫)\nদুই. রাসুল (সা.)-এর অনুসরণ : যারা অনুসরণ করে রাসুলের, যে উম্মি নবী; যার গুণাবলি তারা নিজেদের কাছে তাওরাত ও ইঞ্জিলে লিখিত পায়, যে তাদের সৎ কাজের আদেশ দেয় ও বারণ করে অসৎ কাজ থেকে এবং তাদের জন্য পবিত্র বস্তু হালাল করে আর অপবিত্র বস্তু হারাম করে। আর তাদের থেকে বোঝা ও শৃঙ্খল, যা তাদের ওপর ছিল অপসারণ করে। সুতরাং যারা তার প্রতি ঈমান আনে, তাকে সম্মান করে, তাকে সাহায্য করে এবং তার সঙ্গে যে নূর নাজিল করা হয়েছে তা অনুসরণ করে তারাই সফলকাম। (সুরা আরাফ, আয়াত : ১৫৭)\nতিন. নামাজ কায়েম ও আখিরাতে দৃঢ় বিশ্বাস : এগুলো প্রজ্ঞাপূর্ণ কিতাবের আয়াত, সৎকর্মশীলদের জন্য হিদায়াত ও রহমতস্বরূপ, যারা নামাজ কায়েম করে এবং জাকাত দেয়, আর তারাই আখিরাতে দৃঢ় বিশ্বাস পোষণ করে; তারাই তাদের রবের পক্ষ থেকে হিদায়াতের ওপর এবং তারাই সফলকাম। (সুরা লুকমান, আয়াত : ২-৫)\nচার. আল্লাহর পথে আহ্বান করা : আর যেন তোমাদের মধ্য থেকে এমন একটি দল হয়, যারা কল্যাণের প্রতি আহ্বান করবে, ভালো কাজের আদেশ দেবে এবং মন্দ কাজ থেকে নিষেধ করবে। আর তারাই সফলকাম। (সুরা আলে ইমরান, আয়াত : ১০৪)\nপাঁচ. বেশি পরিমাণে নেক আমল করা : কিয়ামতের দিন যাদের আমলের পাল্লা ভারী হবে, তাঁরাও সফলকাম। ইরশাদ হয়েছে, আর সেদিন পরিমাপ হবে যথাযথ। সুতরাং যাদের পাল্লা ভারী হবে তারাই হবে সফলকাম। (সুরা আরাফ, আয়াত : ৮)\nছয়. শান্তি প্রতিষ্ঠার জন্য লড়াই করা : বিশ্বব্যাপী আল্লাহর দ্বিন ও শান্তি প্রতিষ্ঠার জন্য জাহেলিয়াতের ঘোর অন্ধকার থেকে উম্মাহকে মুক্ত করার জন্য জান-মাল দিয়ে লড়াই করেছেন সাহাবায়ে কেরাম। যারা তাদের মতো বিশ্বশান্তি প্রতিষ্ঠার লক্ষ্যে আল্লাহর রাস্তায় লড়াই করবে, আল্লাহ তাদের সফলকাম বলে ঘোষণা করেছেন। ইরশাদ হয়েছে; কিন্তু রাসুল ও তাঁর সঙ্গে মুমিনরা তাদের মাল ও জান দিয়ে জিহাদ করে, আর সেসব লোকের জন্য আছে যাবতীয় কল্যাণ এবং তারাই সফলকাম। (সুরা তাওবা, আয়াত : ৮৮)\nসাত. মানুষের হক আদায় করা : প্রতিটি মানুষের ওপরই তার আত্মীয়-স্বজন, প্রতিবেশী ও মিসকিন-মুসাফিরদের হক রয়েছে। যারা তা যথাযথভাবে পালন করবে। আল্লাহ তাদের সফল করবেন। ইরশাদ হয়েছে, অতএব আত্মীয়-স্বজনকে তাদের হক দিয়ে দাও এবং মিসকিন ও মুসাফিরকেও। এটি উত্তম তাদের জন্য, যারা আল্লাহর সন্তুষ্টি চায় এবং তারাই সফলকাম। (সুরা রুম, আয়াত : ৩৮)\nআট. অন্য মুমিনকে নিজের ওপর প্রাধান্য দেওয়া : আর মুহাজিরদের আগমনের আগে যারা মদিনাকে নিবাস হিসেবে গ্রহণ করেছিল এবং ঈমান এনেছিল (তাদের জন্যও এ সম্পদে অংশ রয়েছে), আর যারা তাদের কাছে হিজরত করে এসেছে তাদের ভালোবাসে। আর মুহাজিরদের যা প্রদান করা হয়েছে তার জন্য এরা তাদের অন্তরে কোনো ঈর্ষা অনুভব করে না এবং নিজেদের অভাব থাকা সত্ত্বেও নিজেদের ওপর তাদের অগ্রাধিকার দেয়। যাদের মনের কার্পণ্য থেকে রক্ষা করা হয়েছে, তারাই সফলকাম। (সুরা হাশর, আয়াত : ৯)\nTagged ৮ উপায় কোরআনের বর্ণনায় সাফল্য সাফল্য লাভের\nবলিউডের সেলিব্রেটিস যারা ইসলাম গ্রহণ করেছেন


প্রকাশ : ০৩ জানুয়ারি ২০২০, ১৩:২১\nআমার নিকট পরিবারে কেউ ১৯৭১ সালে শহীদ হননি (আমার দাদির এক ভাই শহীদ হন, দাদির ভাইকে তো নিকট পরিবার বলা যাচ্ছে না)। তবে আমার মায়ের দিকের পরিবার ১৯৭১ সালে ঢাকা থেকে গ্রামের বাড়িতে ফিরে যান। এদিকে আমার বাবার পরিবার ১৯৭১ সালে আমাদের ফেনীর গ্রামের বাড়ি থেকে ভারতে শরণার্থী হয়ে যান।\nঅর্থাৎ দুটো পরিবারই ১৯৭১ সালের প্রভাবে মাইগ্রেশন করতে বাধ্য হন। মায়ের পরিবার ইন্টারনালি মাইগ্রেটেড আর বাবার পরিবারের হয়েছিল এক্সটার্নাল মাইগ্রেশন।\nআপনি যদি Holocaust Survivor এর সংজ্ঞা পড়েন তাহলে দেখবেন এটার মানে বলতে বোঝায় "Jews who survived the persecution and attempted annihilation of the Jewish people by Nazi Germany and its allies in Europe and North Africa during the Holocaust before and during World War II" অর্থাৎ যেই ইহুদিরা দ্বিতীয় বিশ্বযুদ্ধের সময় বা দ্বিতীয় বিশ্বযুদ্ধের আগে নাজি বাহিনী ও তার বন্ধুরাষ্ট্রদের হাতে সংগঠিত গণহত্যার সময় কোনভাবে প্রাণটা বাঁচাতে পেরেছিলেন।\nHolocaust Survivors দের অনেক ধরণ আছে, তবে সবচেয়ে বড় সম্পর্কে গ্রুপ বলা হয় "The largest group of survivors were the Jews who managed to escape from German-occupied Europe before or during the war"। অর্থাৎ যারা জার্মানদের অকুপাইড এলাকা থেকে পালাতে পেরেছিল, অর্থাৎ এক্সটার্নাল ইন্টারনাল সবাই।\n১৯৭১ সালে ১ কোটির বেশি মানুষ ভারতে শরণার্থী হিসেবে আশ্রয় নেন আবার ৩-৪ কোটির বেশি মানুষকে সবগুলো শহর এলাকা থেকে অপেক্ষাকৃত কম বিপদজনক গ্রামে আশ্রয় নিতে হয়েছে।\nএই মানুষগুলো কেন শরণার্থী জীবন বেছে নিয়েছিলেন? কারণ তারা আশঙ্কা করছিলেন তারা এখন যেখানে আছেন সেখানে থাকলে তাদের হত্যা করা হতে পারে। রিস্ক না থাকলে কোন পরিবারতো সাজানো জীবন, চাকরি-বাকরি রেখে মাথায় মাল-সামাল নিয়ে মাইগ্রেশন করবে না।\n৭.৫ কোটি মানুষের দেশে ৪ থেকে ৫ কোটি মানুষ তাহলে বলতে হচ্ছে Genocide Survivor অর্থাৎ জেনসাইডে প্রাণটা বাঁচাতে পেরেছেন অর্থাৎ এই মানুষদের প্রাণহানীর আশঙ্কা ছিল।\nউপরের এই তথ্যগুলো সত্য হয়ে থাকলে ১৯৭১ সালে এই জনগোষ্ঠীর ৭০% মানুষকে দেশের ভেতরে এবং বাইরে ছুটোছুটি করতে হয়েছে প্রাণ বাঁচাতে। জাতিসংঘ এই কারণটাকে ব্যাখ্যা বলছে ‘well-founded fear of persecution on account of race, religion, nationality, membership inapolitical social group, or political opinion’।\nএই যে আমার বাবা, আমার মা, আপনার বাবা, আপনার মা আমাদের বৃহত্তর পরিবারের সবাই যারা ১৯৭১ দেখেছেন তাদের অধিকাংশই Genocide Survivor এই বিষয়টা আমাদের বাবা-মা অনেক ক্ষেত্রেই বোঝেন না।\nHolocaust Survivors দের স্মৃতি সংরক্ষণে পৃথিবীর ব্যাপক আগ্রহ আছে। আমাদের দেশেও প্রজন্মের আগ্রহ দেখা যায় নিজের জন্মযুদ্ধের ইতিহাসকে জানার। সমস্যাটা হচ্ছে আমরা ইতিহাসটাকে কিছু কেন্দ্রীয় প্রশ্নের ভেতরে রেখে একই সার্কেলে পাক খাওয়াচ্ছি বারেবার। সার্ভাইভ যারা করেছে তাদের কাছে যদি আমরা যাইও তাদের অভিজ্ঞতা জানার চাইতে আমাদের বেশি জানার আগ্রহ কেন্দ্রীয় প্রশ্নগুলোর উত্তর।\nকাজ করার আগ্রহ থাকলে চলুন বাড়ির পাশের আরশিনগরে যাই। নিজের পরিবারের কাছে যাই। ৭০% সম্ভাবনা আছে আপনার নিকট পরিবারের সদস্য, আপনার মা-খালা-দাদি একেকজন Genocide Survivor! সারা দুনিয়ায় Genocide Survivor বলতে কি বোঝায় সেটা ওনারা জানেন-না দেখেই হয়তো বুঝতে পারেন না তাদের অভিজ্ঞতার মূল্য কি!\nগ্রীসে শরণার্থী শিবিরে ভয়াবহ অগ্নিকাণ্ড


ঘরে বসানো চুল থেকে মুক্তি পাওয়ার জন্য ঘরোয়া প্রতিকার; টিপস এবং প্রক্রিয়া দেখুন - জীবনধারা\nগভীর এবং ইনগ্রাউন চুলগুলি মুছে ফেলা খুব কঠিন নয়, তবে চুলের ফলিকগুলির প্রদাহও তৈরি করতে পারে। ঘন শেভ করা, মোমড় করা বা চুল কাটাতে বিভিন্ন অন্যান্য পদ্ধতি ব্যবহারের ফলস্বরূপ এটি ঘটতে পারে। এই চুলগুলি সংক্রামিত হলে আরও খারাপ হতে পারে এবং এটি 'রেজার বোম্প' হিসাবে চিহ্নিত করা যেতে পারে।\nএছাড়াও, তারা একটি pimple অনুরূপ দেখতে। যদিও এটি মোকাবেলা করা কোনও গুরুতর সমস্যা নয়, এটি কখনও কখনও হতাশও হতে পারে। ইনগ্রাউন চুলগুলি থেকে মুক্তি পাওয়ার জন্য আমরা কয়েকটি ঘরোয়া প্রতিকার তালিকাবদ্ধ করেছি।\nএছাড়াও পড়ুন: চুলের যত্নের পরামর্শ: আপনি ঘুমোতে থাকাকালীন আপনার ম্যানকে কীভাবে সুরক্ষা দিন\nছোট জায়গা জন্য লন্ড্রি রুম নকশা\nচিনি সাধারণত ইনগ্রাউন চুলের চিকিত্সার জন্য ব্যবহৃত হয়। আধ কাপ অতিরিক্ত ভার্জিন তেল দিয়ে এক কাপ সাদা চিনি নিন। পরে, পেস্টে কয়েক ফোঁটা চা গাছের তেলও যুক্ত করুন। মিশ্রণটি প্রস্তুত হয়ে গেলে, এটি একটি সুতির বলের সাহায্যে আক্রান্ত চুলে লাগান। এই মিশ্রণটি কয়েক মিনিটের জন্য একটি বৃত্তাকার গতিতে আলতোভাবে স্ক্রাব করুন। হালকা গরম পানি দিয়ে ধুয়ে ফেলুন। সেরা ফলাফলের জন্য, সপ্তাহে দু'বার এই প্রক্রিয়াটি ব্যবহার করে দেখুন।\nবেকিং সোডায় অ্যান্টি-ইনফ্ল্যামেটরি বৈশিষ্ট্য রয়েছে যা ইনগ্রাউন চুলের চিকিত্সার জন্য একটি দুর্দান্ত প্রতিকার হিসাবে কাজ করে। এটি ইনক্রাউন চুলের কারণে চুলকানি এবং লালভাব হ্রাস করতে পারে। ১ কাপ পানিতে ১ টেবিল চামচ বেকিং সোডা মিশিয়ে নিন।\nDIY আউটডোর হ্যালোইন সাজসজ্জা ধারণা\nপেস্টটি ভালভাবে প্রস্তুত করুন এবং এটি একটি সুতির বলের সাহায্যে আক্রান্ত স্থানে প্রয়োগ করুন। এটি5মিনিটের জন্য রেখে দিন এবং তারপর এটি ঠান্ডা জল দিয়ে ধুয়ে ফেলুন। সেরা ফলাফলের জন্য দিনে 2-3 বার প্রক্রিয়াটি ব্যবহার করে দেখুন।\nঅ্যাসপিরিন ট্যাবলেটটিতে অ্যান্টি-ইনফ্ল্যামেটরি বৈশিষ্ট্য রয়েছে যা প্রদাহ হ্রাস করতে সহায়তা করে। দুটি অ্যাসপিরিন ট্যাবলেট নিন এবং এটিকে এক চা চামচ গরম পানিতে ভিজিয়ে রাখুন যতক্ষণ না এটি পেস্টের মতো সামঞ্জস্যতা তৈরি করে। এবার এতে এক চা চামচ মধু মিশিয়ে আক্রান্ত স্থানে লাগান। এটি 10 মিনিটের জন্য রেখে দিন। হালকা গরম জল দিয়ে এটি ধুয়ে ফেলুন এবং তারপরে আলতো করে ত্বক শুকনো করুন।\nলবণ আপনার ত্বকে আশ্চর্য করে এবং এটি রক্ত সঞ্চালনকে উত্সাহ দেয় এবং প্রদাহ হ্রাস করে। কয়েক ফোঁটা জল এবং লবণের মিশ্রণ করুন, একটি পেস্ট তৈরি করুন এবং এটি আক্রান্ত চুলের কারণে আপনার সংক্রামিত ত্বকে ম্যাসাজ করুন। এটি 10 মিনিটের জন্য ছেড়ে দিন এবং তারপর হালকা গরম জল দিয়ে ধুয়ে ফেলুন। আপনি আপনার আঁকানো চুলের সমস্যা থেকে মুক্তি না পাওয়া পর্যন্ত আপনি দিনে দুবার চিকিত্সাটি ব্যবহার করতে পারেন।\n4 x7রান্নাঘর দ্বীপ\nমধু একটি এন্টিসেপটিক এজেন্ট হিসাবে পরিচিত যা চুলের কারণে আক্রান্ত ফোলাভাব এবং প্রদাহ হ্রাস করে। সরাসরি সংক্রামিত স্থানে মধুর একটি স্তর প্রয়োগ করুন। কয়েক মিনিটের জন্য ম্যাসেজ করুন এবং এটি 10 মিনিটের জন্য রেখে দিন। হালকা গরম পানি দিয়ে ধুয়ে ফেলুন। আপনি আপনার জবিক অঞ্চল সহ আপনার সারা শরীরে কাঁচা প্রক্রিয়াজাত মধু ব্যবহার করতে পারেন এবং উত্তেজক চুলের জন্য সেরা ঘরোয়া প্রতিকার হিসাবে বিবেচিত হন।\nএছাড়াও পড়ুন: ঘন এবং লম্পট চুলের জন্য রসুন ব্যবহারের স্বাস্থ্য উপকারিতা\nঅভিনেত্রী লিন্ডার বয়স কত?\nফেসবুকে সীমাবদ্ধ তালিকাটি কোথায়?\nস্ন্যাপচ্যাটের পিছনে কীভাবে কিছু খেলতে হয়


৬ ছাত্রের চুল কেটে দেওয়া সেই শিক্ষক গ্রেফতার! - Ekusher Bangladesh\nHome>দেশের খবর>৬ ছাত্রের চুল কেটে দেওয়া সেই শিক্ষক গ্রেফতার!\nলক্ষ্মীপুরের রায়পুরে একটি মাদ্রাসার দশম শ্রেণির ছয় ছাত্রের চুল কাটার অভিযোগে অভিযুক্ত এক শিক্ষককে গ্রেফতার করেছে পুলিশ।\nশুক্রবার রাত ৯ টার দিকে ওই শিক্ষককে তার বাড়ি থেকে গ্রেফতার করা হয়। রায়পুর থানার ভারপ্রাপ্ত কর্মকর্তা (ওসি) আব্দুল জলিল ঘটনার সত্যতা নিশ্চিত করেছেন। ১৮ সেপ্টেম্বর বামনী ইউপির দীঘিরপাড় আলিম মাদ্রাসার সিনিয়র শিক্ষক মঞ্জুরুল কবির ওই ছাত্রের চুল কেটে দেন। ঘটনার একটি ভিডিও শুক্রবার সোশ্যাল মিডিয়ায় ভাইরাল হয়, যা সমালোচনার ঝড় তোলে।\nশুক্রবার বিকেলে রায়পুর থানার এসআই কামাল মাদ্রাসা পরিদর্শন করেন এবং প্রতিষ্ঠানের সুপারিনটেনডেন্ট, ভুক্তভোগী শিক্ষার্থী, তাদের অভিভাবক এবং অভিযুক্ত শিক্ষকের সাথে কথা বলেন। মাদ্রাসার ছাত্র নাজমুল আলম, ফজলে রাব্বি এবং আরও কয়েকজন জানান, ১৮ সেপ্টেম্বর তাদের ইংরেজি ক্লাস চলছিল। হঠাৎ সিনিয়র শিক্ষক মঞ্জুরুল কবির হাজির হয়ে কাঁচি দিয়ে শিক্ষার্থীর চুল কেটে দেন। ঘটনার পর শিক্ষার্থীরা ক্লাস না নিয়েই ক্লাসরুম থেকে বেরিয়ে যায়। পরে ছাত্ররা মাদ্রাসার অন্যান্য শিক্ষকদের মধ্যস্থতায় ক্লাসে ফিরে আসে।\nচুল কাটার ঘটনার কথা স্বীকার করে মাদ্রাসার শিক্ষক মঞ্জুরুল কবির বলেন, আমি পরীক্ষার আগের দিন সব ছাত্রদের চুল কাটার পর মাদ্রাসায় আসতে বলি। ছাত্র কমিটির চারজন শিক্ষকের অবাধ্যতার কারণে আমি কিছু ছাত্রের চুল কেটে ফেলেছি। আমি তিনজন শিক্ষকের উপস্থিতিতে তাদের চুল কাটলাম যাতে তাদের পরিষ্কার রাখা যায় এবং তাদের নৈতিকতা শেখানো হয়।


মাশরাফি টেস্টে ফিরতে চাইলেও বিসিবি অনিচ্ছুক! - ক্রাইম রিপোর্টার ২৪.কম\nখেলাধুলা ২৮ জানুয়ারি ২০১৮ | শিশির সমরাট\nবহুজাতিক টুর্নামেন্টের শিরোপা জয়ের স্বপ্ন আরো একবার ভঙ্গ হলো বাংলাদেশের। অধিনায়ক হিসেবে ত্রিদেশীয় সিরিজ জয়ের কীর্তি গড়তে পারলেন না মাশরাফি বিন মুর্তজা।খবর ক্রাইম রিপোর্টার ২৪.কমের।\nচলতি মাসের শেষ দিনটি থেকে শুরু হচ্ছে শ্রীলঙ্কার বিপক্ষে টেস্ট সিরিজ। এই টেস্টে বাংলাদেশ পাচ্ছে না ইনজুরিতে আক্রান্ত বিশ্বসেরা অল-রাউন্ডার সাকিব আল হাসানকে। তাই ম্যাশের কাছে সাংবাদিকরা প্রশ্ন করলেন, তিনি কি সাদা পোশাকে ফিরবেন আবার?\nমাশরাফির জবাবটা ছিল দারুণ ইতিবাচক। সবাইকে মোটামুটি অবাক করেই তিনি বললেন, ‘যদি দলের দরকার হয় অবশ্যই আমি চেষ্টা করব। এখন মাহমুদউল্লাহ আছে (ভারপ্রাপ্ত অধিনায়ক)। আমার বিশ্বাস যে ও দলকে চালিয়ে নিতে পারবে। আর সব সিনিয়র খেলোয়াড়ই তাকে সমর্থন করবে।’\nগত বছরের শেষ দিকে মুশফিককে সরিয়ে সাকিবকে টেস্ট অধিনায়ক করা হয়েছিল। প্রথম অ্যাসাইনমেন্টেই তাকে পাচ্ছে না বাংলাদেশ। সহ-অধিনায়ক মাহমুদ উল্লাহ রিয়াদকে নেতৃত্ব দেওয়া হতে পারে। কিন্তু তার বড় দৈর্ঘ্যের ক্রিকেটে নেতৃত্ব দেয়ার কোনো অভিজ্ঞতা নেই। যদিও বিপিএলে তার নেতৃত্ব দারুণভাবে প্রশংসিত হয়েছে পরপর দুই সিজনেই। এই পরিস্থিতিতে মাশরাফিই এমন এক ব্যক্তি, যিনি যে কোনো ফরম্যাটে অধিনায়ক হওয়ার যোগ্য। দলকে একই সুঁতায় গাঁথতে তার জুড়ি নেই।\nমাশরাফি টেস্ট ক্রিকেটে ফিরতে চাইলেও বিসিবির ভাবনা আবার অন্যরকম। শনিাবর ফাইনাল শেষে বিসিবি সভাপতি নাজমুল হাসান সংবাদমাধ্যমকে বলেছেন, ‘টেস্ট মাশরাফির জন্য আদর্শ নয়। টেস্ট খেলা অনেক কঠিন। তাকে আমাদের প্রয়োজন আছে। তবে যদি সে চায় আমরা এখনই টি-টোয়েন্টি দলে তাকে ফেরাতে পারি।’\nএদিকে মাশরাফি ইতোমধ্যেই টি-২০ থেকে অবসর নিয়েছেন। অন্যদিকে ২০০৯ সালে মাশরাফি সর্বশেষ টেস্ট খেললেও এখনো আনুষ্ঠানিকভাবে টেস্ট ক্রিকেট থেকে অবসর নেন নি।\nhttp://crimereporter24.com/%e0%a6%ae%e0%a6%be%e0%a6%b6%e0%a6%b0%e0%a6%be%e0%a6%ab%e0%a6%bf-%e0%a6%9f%e0%a7%87%e0%a6%b8%e0%a7%8d%e0%a6%9f%e0%a7%87-%e0%a6%ab%e0%a6%bf%e0%a6%b0%e0%a6%a4%e0%a7%87-%e0%a6%9a%e0%a6%be%e0%a6%87/http://crimereporter24.com/wp-content/uploads/2018/01/192.jpghttp://crimereporter24.com/wp-content/uploads/2018/01/192-300x300.jpg ২০১৮-০১-২৮T১৮:০৪:১৩+০০:০০ শিশির সমরাটখেলাধুলা\nক্রীড়া প্রতিবেদক । বহুজাতিক টুর্নামেন্টের শিরোপা জয়ের স্বপ্ন আরো একবার ভঙ্গ হলো বাংলাদেশের। অধিনায়ক হিসেবে ত্রিদেশীয় সিরিজ জয়ের কীর্তি গড়তে পারলেন না মাশরাফি বিন মুর্তজা।খবর ক্রাইম রিপোর্টার ২৪.কমের। চলতি মাসের শেষ দিনটি থেকে শুরু হচ্ছে শ্রীলঙ্কার বিপক্ষে টেস্ট সিরিজ। এই টেস্টে বাংলাদেশ পাচ্ছে না ইনজুরিতে...\n«পরের খবর বাংলা একাডেমি সাহিত্য পুরস্কার ২০১৭ ঘোষণা আজ\nরোহিঙ্গা সংকটের শান্তিপূর্ণ সমাধান জরুরি : ইন্দোনেশিয়ার প্রেসিডেন্ট আগের খবর»


প্রচ্ছদ > বিনোদন-সংস্কৃতি > থমকে গেল ভাইজান-সুলতানের ঈদযাত্রা!\nশাকিব খান অভিনীত ‘ভাইজান এলো রে’ ও জিৎ অভিনীত ‘সুলতান’ ঈদে বাংলাদেশের সিনেমা হলে মুক্তি দেওয়ার প্রচেষ্টা চলছিল। দুটি ছবিতেই দেশিও তারাকারা অভিনয় করেলেও ছবিদুটি ভারতীয় প্রযোজনা প্রতিষ্ঠানে। সেই হিসেবে দুটি ছবিই বিদেশী।\nসাফটা চুক্তির আওতায় আমদানি করে এই দেশের হলে মুক্তি দিতে হবে। ২০১৬ সালের ঈদুল ফিতরে সাফটা চুক্তির মাধ্যমে ভারতীয় বাংলা সিনেমা ‘কেলোর কীর্তি’ মুক্তি পেয়েছিল বাংলাদেশে। না এবার আর সেই পথ খোলা নেই। শেষ পর্যন্ত ঈদে মুক্তি পাচ্ছে না ভাইজান ও সুলতান।\nঈদুল ফিতর, ঈদুল আযহা, পূজা ও পহেলা বৈশাখের সময় যৌথ প্রযোজনার সিনেমা ছাড়া ভারতীয় বাংলা, হিন্দি, পাকিস্তানিসহ বাইরের দেশের যে কোনো চলচ্চিত্র দেশে আমদানি, প্রদর্শন ও বিতরণ না করার সিদ্ধান্ত দিয়েছেন সুপ্রিম কোটের্র আপিল বিভাগ।\nহাইকোর্টের দেয়া আদেশ স্থগিত চেয়ে করা আবেদন নিষ্পত্তি করে বুধবার প্রধান বিচারপতি সৈয়দ মাহমুদ হোসেনের নেতৃত্বে তিন সদস্যের আপিল বিভাগের বেঞ্চ এ আদেশ দেন। ভাইজান ও সুলতান দুটি ছবিই ভারতীয়, অর্থাৎ বিদেশি ছবি। তাই হাইকোটের আদেশ বলছে ঈদে মুক্তি পাবে না এই ছবি।\nসুবিধাবঞ্চিত শিশুদের সঙ্গে অনন্ত-বর্ষার ইফতার!\nপ্রাণে বাঁচলেন অমিতাভ বচ্চন!


Home / Tag Archives: বিসিএস ক্যাডার হয়ে বাবার স্বপ্ন পূরণ করলেন রাইসা\nTag Archives: বিসিএস ক্যাডার হয়ে বাবার স্বপ্ন পূরণ করলেন রাইসা\nFebruary 6, 2020\tEducation 0\nশারমিন আক্তার রাইসার জন্ম ১৬ ডিসেম্বর ব্রাহ্মণবাড়িয়া জেলায়। বাবা মো. আনিসুর রহমান, মা সেলিনা রহমান। তিনি ঢাকা বিশ্ববিদ্যালয়ের সমাজকল্যাণ ও গবেষণা ইনস্টিটিউট থেকে স্নাতক (সম্মান) ও স্নাতকোত্তর ডিগ্রি অর্জন করেছেন। ৩৬তম বিসিএস (সাধারণ শিক্ষা) ক্যাডার হিসেবে সুপারিশপ্রাপ্ত হয়ে গৌরীপুর মুন্সি ফজলুর রহমান সরকারি কলেজে যোগদান করেন। সম্প্রতি জাগো নিউজকে তার ...\nশারমিন আক্তার রাইসার জন্ম ১৬ ডিসেম্বর ব্রাহ্মণবাড়িয়া জেলায়। বাবা মো. আনিসুর রহমান, মা সেলিনা রহমান। তিনি ঢাকা বিশ্ববিদ্যালয়ের সমাজকল্যাণ ও গবেষণা ইনস্টিটিউট থেকে স্নাতক (সম্মান) ও স্নাতকোত্তর ডিগ্রি অর্জন করেছেন। ৩৬তম বিসিএস (সাধারণ শিক্ষা) ক্যাডার হিসেবে সুপারিশপ্রাপ্ত হয়ে গৌরীপুর মুন্সি ফজলুর রহমান সরকারি কলেজে যোগদান করেন। সম্প্রতি তার স্বপ্ন ও ...


“তৃণমূলের জনপ্রতিনিধিদেরও দিল্লি আসতে হবে, সতর্ক করছি” টুইট করে হুমকি বিজেপি সাংসদের! – প্রিয় বন্ধু বাংলা\nহোম > রাজ্য > “তৃণমূলের জনপ্রতিনিধিদেরও দিল্লি আসতে হবে, সতর্ক করছি” টুইট করে হুমকি বিজেপি সাংসদের!\n“তৃণমূলের জনপ্রতিনিধিদেরও দিল্লি আসতে হবে, সতর্ক করছি” টুইট করে হুমকি বিজেপি সাংসদের!\nপ্রিয় বন্ধু মিডিয়া রিপোর্ট – দুশো আসন নিয়ে রাজ্যে ক্ষমতা দখল করার স্বপ্ন ছিল ভারতীয় জনতা পার্টির। কিন্তু বাস্তবে তা পূর্ণ হয়নি। 200 আসন দখল করা তো দূরের কথা, 80 আসনের গণ্ডি পেরোতে পারেনি ভারতীয় জনতা পার্টি। স্বাভাবিক ভাবেই বিপুল আসন নিয়ে তৃতীয়বারের জন্য রাজ্যের ক্ষমতা তৃণমূলের দখলে যাওয়ার পর থেকেই রীতিমত রাজনৈতিক সংঘর্ষের ঘটনা ঘটতে শুরু করেছে সারা রাজ্যজুড়ে। বিভিন্ন জায়গায় বিজেপি নেতা কর্মীদের ওপর হামলার ঘটনা ঘটছে বলে অভিযোগ উঠেছে।\nআর এই পরিস্থিতিতে পশ্চিমবঙ্গে ফলাফল বেরোনোর পর যখন বিজেপি নেতা কর্মীদের ওপর হামলা করা হচ্ছে, তখন তৎপর হয়ে উঠেছে সর্বভারতীয় বিজেপি নেতৃত্ব। আগামীকাল বুধবার সারাদেশে এর বিরুদ্ধে ধরনা কর্মসূচি গ্রহণ করেছে তারা। আর এই পরিস্থিতিতে বিজেপির পক্ষ থেকে যখন তৃণমূলের বিরুদ্ধে হামলা করার অভিযোগ তোলা হচ্ছে, ঠিক তখনই টুইট করে কার্যত রাজ্যের শাসক দল তৃণমূল কংগ্রেসকে হুমকি দিলেন বিজেপি সাংসদ পারবেশ সাহিব সিংহ। আর বর্তমান পরিস্থিতিতে তার এই টুইট যে উত্তেজনা অনেকটাই বাড়িয়ে দেবে, সেই ব্যাপারে নিশ্চিত বিশেষজ্ঞরা।\nসূত্রের খবর, এদিন একটি টুইট করেন হেভিওয়েট এই বিজেপি সাংসদ। যেখানে তিনি লেখেন, “খেয়াল রাখবেন, তৃণমূলের সাংসদ, মুখ্যমন্ত্রী, বিধায়কদের কিন্তু দিল্লি আসতে হবে। আমি আপনাদের সতর্ক করছি। নির্বাচনে হার-জিত হতে পারে। কিন্তু খুন নয়।” আর বিজেপি সাংসদের এই টুইট নিয়ে এবার নানা মহলে প্রশ্ন তৈরি হয়েছে। “দিল্লি আসতে হবে” বলে কেন এরকম সতর্কবার্তা শোনালেন বিজেপি সাংসদ? তাহলে কি পশ্চিমবঙ্গে যে হিংসার ঘটনা ঘটছে, তার পরিপ্রেক্ষিতে তৃণমূলের যে সমস্ত জনপ্রতিনিধিরা দিল্লিতে আসবেন, তাদের বিরুদ্ধেও ব্যবস্থা নেওয়া হবে বলে নিজের এই ট্যুইটের মধ্যে দিয়ে বুঝিয়ে দিতে চাইলেন বিজেপি সাংসদ? এখন তা নিয়ে নানা মহলে তৈরি হয়েছে প্রশ্ন।\nআর পশ্চিমবঙ্গের ফলাফলের পরিপ্রেক্ষিতে বিজেপির পক্ষ থেকে যখন তৃণমূলের বিরুদ্ধে হামলার অভিযোগ তোলা হচ্ছে, তখন বিজেপি সাংসদের এই প্রতিহিংসাপরায়ণ টুইটকে কেন্দ্র করে নতুন করে রাজ্য রাজনীতি উত্তপ্ত হয়ে উঠতে পারে বলেই মনে করা হচ্ছে। একাংশ বলছেন, কথায় আছে, তুমি অধম বলিয়া আমি উত্তম হইব না কেন?\nযদি বিজেপির পক্ষ থেকেও এখন প্রতিহিংসাপরায়ন টুইট করা হয়, তাহলে অশান্তি ক্রমশ বাড়তে শুরু করবে। কেননা যেভাবে সতর্কতামূলক টুইট করলেন বিজেপি সাংসদ, তাতে এর পিছনে কি তাহলে শুধুমাত্র প্রতিহিংসাপরায়ণ রাজনীতি রয়েছে? একাংশের মতে, তৃণমূল কংগ্রেস যেমন বিপুল আসনে জয়লাভ করে ক্ষমতা দখল করছে, ঠিক তেমনই বিজেপি 77 টি আসনে জয়লাভ করেছে।\nএক্ষেত্রে গঠনগত বিরোধী দলের ভূমিকা পালন করে মানুষের মন জয় করতে হবে তাদের। কিন্তু সেটা করতে গিয়েই যদি বিজেপির সর্বভারতীয় নেতা তথা হেভিওয়েট সাংসদরা এই ধরনের বিতর্কিত মন্তব্য করেন, তাহলে তা বিজেপিকে যথেষ্ট চাপের মুখে ফেলে দেবে বলেই মনে করছেন বিশেষজ্ঞরা। সব মিলিয়ে গোটা পরিস্থিতি কোথায় গিয়ে দাঁড়ায়, সেদিকেই নজর থাকবে সকলের।\nBreaking News, করোনা রুখতে এবারে পূর্ণ লকডাউন বাংলা সীমানার এই রাজ্যে\nআজই লোকসভার শেষ অধিবেশন, বিদায় ও নতুন আশার সুর মিলেমিশে একাকার সংসদ ভবন চত্বরে\nআজ তৃণমূলের বিজয়া সম্মেলনী, দল তাকিয়ে দলনেত্রীর বার্তার দিকে


বড়লেখা সীমান্তে বিএসএফের গুলিতে বাংলাদেশি আহত, ১১ জনের নামে মামলা – .:. Sylheterkantho .:.\nপ্রকাশিত: ১১:৩২ পূর্বাহ্ণ, আগস্ট ৩, ২০১৯\nমৌলভীবাজারের বড়লেখা সীমান্তে ভারতীয় সীমান্তরক্ষী বাহিনী (বিএসএফ)-এর গুলিতে আব্দুস শুক্কুর (৫৫) নামের এক বাংলাদেশি আহত হয়েছেন। শুক্কুরসহ কয়েকজন ভারতে অবৈধভাবে অনুপ্রবেশের চেষ্টা করলে বিএসএফ গুলি ছুঁড়ে বলে জানা গেছে।\nশুক্রবার সকাল ১১ টায় তাকে আহত অবস্থায় উদ্ধার করে বর্ডার গার্ড বাংলাদেশ (বিজিবি)। পরে তাকে হাসপাতালে চিকিৎসা দিয়ে বড়লেখা থানা পুলিশের কাছে হস্তান্তর করা হয়।\nআটক আব্দুস শুক্কুর মৌলভীবাজারের বড়লেখা উপজেলার দক্ষিণ শাহবাজপুর ইউনিয়নের বোবারতল মাঝগান্ধাই এলাকার মুরাকিব আলীর ছেলে। শুক্রবার (০২ আগস্ট) সকাল আনুমানিক সাড়ে ৮টার দিকে বড়লেখার বোবারতল সীমান্তের পিলার নম্বর ১৩৮০-১ এস ও ২এস এলাকায় এই ঘটনাটি ঘটে। বিজিবি জানায়, বিএসএফ গুলি ছুঁড়লে অনুপ্রবেশের চেষ্টাকারী অন্যান্যরা পালিয়ে যায়।\nবড়লেখা থানা পুলিশ জানিয়েছে, পাসপোর্ট ছাড়া ভারতে অবৈধ অনুপ্রবেশের ঘটনায় আব্দুস শুক্কুরকে প্রধান আসামি করে ১১ জনের নামে মামলা হয়েছে। শুক্রবার (০২ আগস্ট) রাতে বিজিবির বোবারতল ক্যাম্পের টহল কমান্ডার নায়েক সুবেদার মো. মোবারক হোসেন বাদী হয়ে থানায় এই মামলা করেন।\nবিজিবি ও মামলা সূত্রে জানা গেছে, শুক্রবার (০২ আগস্ট) সকাল আনুমানিক সাড়ে ৮টার দিকে দক্ষিণ শাহবাজপুর ইউনিয়নের বোবারতল মাঝগান্ধাই এলাকায় ১২ থেকে ১৪ জনের একটি দল অবৈধভাবে সীমান্তের জিরোলাইন অতিক্রম করে ভারতে প্রবেশ করেন। এসময় ভারতীয় সীমান্তরক্ষী বাহিনীর (বিএসএফ) তাদের ধাওয়া করে। এতে অনুপ্রেশকারীরা দৌঁড় দিলে বিএসএফ বেশ কয়েক রাউন্ড গুলি ছোড়ে। গুলিতে আব্দুস শুক্কুর আহত হলেও অন্যান্যরা পালিয়ে যেতে সক্ষম হয়। খবর পেয়ে সকাল ১১টার দিকে বজিবির বোবারতল ক্যাম্পের টহল কমান্ডার নায়েক সুবেদার মো. মোবারক হোসেনের নেতৃত্বে যাওয়া বিজিবির সদস্যরা আহত অবস্থায় সীমান্তের পিলার নম্বর ১৩৮০-১ এস ও ২এস এলাকায় আব্দুস শুক্কুরকে আটক করে। আটক শুক্কুর বিজিবির জিজ্ঞাসাবাদে পালিয়ে যাওয়া অন্যান্যদের নাম বলেছে। পরে গুলিতে আহত আব্দুস শুক্কুরকে বড়লেখা উপজেলা স্বাস্থ্য কমপ্লেক্সে নিয়ে চিকিৎসা প্রদান করা হয়। চিকিৎসা প্রদানের পর পাসপোর্ট ছাড়া ভারতে অবৈধ অনুপ্রবেশের ঘটনায় আব্দুস শুক্কুরকে প্রধান আসামি করে ১১ জনের নামে মামলা হয়েছে।\nবড়লেখা থানার ভারপ্রাপ্ত কর্মকর্তা (ওসি) মো. ইয়াছিনুল হক শুক্রবার (০২ আগস্ট) রাত সাড়ে ১১টায় বলেন, ‘শুক্রবার সকাল অনুমান সাড়ে ৮টা অথবা ৯টার দিকে বাংলাদেশের কিছু লোক অবৈধভাবে ভারতীয় সীমানায় অনুপ্রবেশ করে। সেটি দেখে বিএসএফ তাদের ধাওয়া করে। একপর্যায়ে বিএসএফ শর্টগানের গুলি বর্ষণ করে। এতে আব্দুস শুক্কুর নামে একজন আহত হন। বিজিবি তাকে আটক করে তাদের হেফাজতে নিয়ে হাসপাতালে চিকিৎসা করায়। এরপর রাতে আটক ব্যক্তিসহ ১১ জনের নাম উল্লেখ করে তারা এজাহার দিয়েছে।’


২০২০ জুলাই ২০ ১১:৪৮:২৭\nকরোনা ভাইরাসের কারনে দেশের সবকিছুই প্রায় থেমে গেছে। বিশেষ করে শিক্ষা প্রতিষ্ঠান। করোনা আক্রমন শুরুর পর থেকেই বন্ধ রয়েছে দেশের সকল শিক্ষা প্রতিষ্ঠান। তবে এরই মধ্যে ঘোষণা করা হলো একাদশ শ্রেণিতে ভর্তি শুরুর তারিখ।\nআগামী ৯ আগস্ট থেকে ২০২০-২০২১ শিক্ষাবর্ষে একাদশ শ্রেণিতে অনলাইন ভর্তির কার্যক্রম শুরু হচ্ছে। ১৫ সেপ্টেম্বর পর্যন্ত ভর্তি কার্যক্রম চলবে। শিক্ষা মন্ত্রণালয়ের জনসংযোগ কর্মকর্তা মো. আবুল খায়ের এসব তথ্য নিশ্চিত করেছেন। জানা গেছে, এ বছর একাদশ শ্রেণিতে ভর্তিতে মুক্তিযোদ্ধা, প্রবাসী ও বিকেএসপি কোটা বহাল থাকছে।\nতবে, অন্যান্য কোটা নিয়ে নীতিমালায় কোনো কিছু উল্লেখ করা হয়নি। ভর্তি প্রক্রিয়ায় জটিলতা ও ব্যয় কমাতে এসএমএসের মাধ্যমে আবেদন প্রক্রিয়া বাতিল করা হয়েছে। শুধু অনলাইনে সর্বোচ্চ ১০টি প্রতিষ্ঠানে আবেদন করতে পারবেন শিক্ষার্থীরা। এছাড়া ভর্তিতে ফি আবেদন ফি ও ভর্তি ফি কিছুটা বাড়ানো হয়েছে। আন্তঃশিক্ষা বোর্ড সমন্বয় সাব-কমিটির সূত্র জানায়, ভর্তির সময় পরিবর্তন হলেও ইতোমধ্যে প্রকাশিত নীতিমালা অনুসারে শিক্ষার্থী ভর্তি করা হবে।\nঢাকা বোর্ডের কলেজ পরিদর্শক অধ্যাপক ড. হারুন-অর-রশিদ জানান, ইতোমধ্যে প্রকাশিত ভর্তি নীতিমালা অনুযায়ী শিক্ষার্থী ভর্তি করা হবে শুধু সময়সূচিতে পরিবর্তন করা হয়েছে। ভর্তি প্রক্রিয়ার পূর্ণাঙ্গ সময়সূচি খুব তাড়াতাড়ি সবার সাথে আলোচনা করে নির্ধারণ করবে আন্তঃশিক্ষা বোর্ড সমন্বয় সাব-কমিটি।


দৈনিক আধুনিক বাংলা এখন আর কেউ প্রকাশ্যে ধূমপান করে না: স্বরাষ্ট্রমন্ত্রী | দৈনিক আধুনিক বাংলা\nএখন আর কেউ প্রকাশ্যে ধূমপান করে না: স্বরাষ্ট্রমন্ত্রী\nস্বরাষ্ট্রমন্ত্রী আসাদুজ্জামান খাঁন কামাল বলেছেন, তামাকের বিরুদ্ধে আমরা যে আন্দোলন শুরু করেছিলাম তাতে মনে হয় আমরা মোটামুটিভাবে সফল হয়েছি। এখন আর কেউ প্রকাশ্যে ধূমপান করে না। তামাক যে ক্ষতিকর সেটা আমাদের জনগোষ্ঠী জেনে গেছে। সে কারণে অনেকেই তামাক থেকে ফিরে সাধারণ জীবনযাপন করছে।\nবৃহস্পতিবার দুপুরে ঢাকার দক্ষিণ কেরানীগঞ্জে মাদকাসক্তি নিরাময় ও মানসিক স্বাস্থ্য পরামর্শ কেন্দ্রের (ওয়েসিস) উদ্বোধনী অনুষ্ঠানে প্রধান অতিথির বক্তব্যে তিনি এসব কথা বলেন।\nমন্ত্রী আরো বলেন, মাদকের ডিমান্ড হ্রাস, সাপ্লাই হ্রাস ও হার্ম হ্রাস এই তিন ধরনের কাজ করে থাকি। ডিমান্ড হ্রাস এলাকার যারা জনপ্রতিনিধি আছেন তাদের কাছে আহ্বান রাখবো- আপনারা সবাইকে উদ্বুদ্ধ করুন, জানান। এটা যদি আমরা কন্ট্রোল করতে না পারি, নিয়ন্ত্রণ করতে না পারি তাহলে আমাদের প্রজন্মের পর প্রজন্ম শেষ হয়ে যাবে। আমরা ২০৪১-এ যে উন্নত বাংলাদেশের স্বপ্ন দেখছি সেখানে হোঁচট খাবো। সেজন্যই মাদকের বিরুদ্ধে প্রধানমন্ত্রী জিরো টলারেন্সের কথা বলেছেন।\nপুলিশ মহাপরিদর্শক (আইজিপি) ড. বেনজীর আহমেদের সভাপতিত্বে অনুষ্ঠানে বিশেষ অতিথি হিসেবে ছিলেন স্বাস্থ্যমন্ত্রী জাহিদ মালেক, বিদ্যুৎ, জ্বালানি ও খনিজসম্পদ প্রতিমন্ত্রী নসরুল হামিদ, স্বাস্থ্য অধিদফতরের মহাপরিচালক অধ্যাপক ডা. আবুল বাসার মোহাম্মদ খুরশীদ আলম ও মাদকদ্রব্য নিয়ন্ত্রণ অধিদফতরের মহাপরিচালক মো. আজিজুল ইসলাম প্রমুখ। অনুষ্ঠানে স্বাগত বক্তব্য দেন ঢাকা রেঞ্জের ডিআইজি মো. হাবিবুর রহমান।